Folketing
2006-04-04

Det synes vi havde været på sin plads at man også havde taget initiativ til i forhold til pædagoguddannelsen, for vi ser faktisk det her som et af kerneområderne. Hvis vi skal forbedre den offentlige service i vores velfærdssamfund, så indgår pædagogerne som en helt central faggruppe, og vi mener faktisk, at der er god grund til også på det her område at tage en bred debat i Folketinget om, hvordan vi kan forbedre kvaliteten af pædagoguddannelsen. Det beklager vi meget, og vi håber, at regeringen nu vil se på vores ændringsforslag, og ikke mindst Dansk Folkeparti, som også var med i den aftale, der blev lavet før valget. Vi synes sådan set, at det er at løbe fra noget, som man sagde før valget, hvis man gennemfører praktikdelen, som den ligger her.